Kommissionens forordning (EØF) nr. 3417/88

af 31. oktober 1988

om tarifering af visse varer i Den Kombinerede Nomenklatur

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif [1], senest ændret ved forordning (EØF) nr. 1858/88 [2], særlig artikel 9, og

ud fra følgende betragtninger :

For at sikre en ensartet anvendelse af Den Kombinerede Nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer ;

forordning (EØF) nr. 2658/87 har fastsat almindelige tari-feringsbestemmelser vedrørende Den Kombinerede Nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer ;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3 ;

de i denne forordning fastsatte foranstaltninger er i overensstemmelse med udtalelse fra Nomenklaturudvalget —

UDSTEDT FØLGENDE FORORDNING :

Artikel 1

De varer, der er anført i kolonne 1 i skemaet i bilaget, tariferes i Den Kombinerede Nomenklatur i de i kolonne 2 i skemaet nævnte KN-koder.

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1988.

På Kommissionens vegne

Cockfield

Næstformand

[1] EFT nr. L 256 af 7. 9. 1987, s. 1.

[2] EFT nr. L 166 af 1. 7. 1988, s. 10.

--------------------------------------------------

BILAG

Varebeskrivelse | Tarifering (KN-kode) | Begrundelse |

(1) | (2) | (3) |

1.Elektromekanisk universalkøkkenmaskine ("food processor") ; maskinen vejer 9 kg, drives af en elektromotor med effekt 1000 W og har en skål med rumfang 3,5 liter. | 84388099 | Tarifering i henhold til almindelig tariferingsbe-stemmelse 1 samt teksten til KN-kode 8438 og 84388099. Maskinen er som følge af sin store motoreffekt og skålkapacitet ikke af den type, der normalt anvendes i husholdninger, og den omfattes derfor ikke af pos. 8509. |

2.Elektronisk system til trykning på grundlag af numeriske data. | 84729090 | Tarifering i henhold til almindelig tariferingsbe-stemmelse 1 samt teksten til KN-kode 8472 og 84729090. En laserstråle aflader selektivt de forskellige zoner af en i forvejen opladet elektrofølsom overflade, svarende til det ønskede billede. Partikler af negativt ladet sværtningspulver påføres derefter billedmodtageren og tiltrækkes af de positive zoner; derved dannes det ønskede billede. Dette billede overføres derefter til et positivt ladet papirark og fikseres til slut ved en varmeproces. Pos. 9009 kommer ikke i betragtning, da aftrykkene produceres direkte fra digitale data og ikke fra originaldokumenter. |

--------------------------------------------------